נוסח דף השירותים – מכרזים

הכנת מכרזים

ADALYA בעלת ניסיון רב והתמקצעות בליווי תהליכי מכרז בתחום רכש והתקשרויות, בסקטור הציבורי והפרטי, משלב זיהוי הצורך ועד לליווי הזוכה בשלב היישום. אנחנו מתמחים בכתיבה של מכרזים המאופיינים ברמת מורכבות גבוהה, המחייבת תכנון מוקדם ושילוב של מודלים כלכליים ותפעוליים.

התמחות זו יוצרת אופטימיזציה של התמריצים וחלוקת הסיכונים בין עורך המכרז והמתמודדים בו.

אנו מאמינים שהצלחת המכרז מחייבת מציאת איזון תמריצים וזהות אינטרסים בין מזמין השירות לספק, תוך זיהוי והתאמה לצרכים ולמאפיינים המיוחדים של כל שירות ותחום.

הכנת הצעות במענה למכרז

ל-ADALYA ניסיון רב בהכנת הצעות במענה למכרזים, בדגש על מכרזים מורכבים הכוללים מתודולוגיה ו/או תכנית עסקית ו/או תפעולית.

בטרם הכנת הצעה למכרז, נדרש ניתוח מוקדם של מסמכי המכרז, לרבות תנאי הסף, ניקוד משתני האיכות, ואופן שקלול ההצעה הכספית, לצד ניתוח השוק והתחרות הצפויה. על בסיס ניתוח זה, ניתן לאמוד את סיכויי הזכייה ולקבל החלטה מושכלת לעניין הקצאת המשאבים הכרוכים בהכנת ההצעה.

הצעה מקצועית, רהוטה ואסתטית, הכוללת הקפדה על כל הוראות המכרז, מתודולוגיה כתובה היטב ותמחור נכון של הצעת המחיר, מפחיתה את הסיכון לפסילת ההצעה ומגדילה את סיכויי הזכייה.